Projektas

**ROKIŠKIO RAJONO SAVIVALDYBĖS TARYBA**

**S P R E N D I M A S**

**DĖL ROKIŠKIS RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKOS REGLAMENTO PATVIRTINIMO“ DALINIO PAKEITIMO**

2018 m. rugsėjo 28 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Rokiškio rajono savivaldybės tarybos veiklos reglamento, patvirtinto 2015 m. kovo 27 d. Rokiškio rajono savivaldybės tarybos sprendimo Nr. TS-102, 6 punktu, Rokiškio rajono savivaldybės taryba

n u s p r e n d ž i a:

1. P a k e i s t i Rokiškio rajono savivaldybės tarybos veiklos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.2 papunktį, 198.16 papunktį, 198.17 papunktį, 203 punktą, 206 punktą, 212 punktą ir juos išdėstyti taip:

,,12.2. Mero atleidimas iš pareigų prieš terminą, mero darbo užmokesčio nustatymas, mero pareigas laikinai einančio pavaduotojo ar savivaldybės tarybos nario darbo užmokesčio nustatymas;

198.16. priima į pareigas ir atleidžia iš jų biudžetinių įstaigų, išskyrus švietimo įstaigas ir seniūnijas – biudžetines įstaigas, vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka; Lietuvos Respublikos vietos savivaldos įstatymo nustatytais atvejais, kai meras negali eiti pareigų, šias funkcijas įgyvendina mero pavaduotojas ar mero pareigas laikinai einantis savivaldybės tarybos narys“;

,,198.17. priima į pareigas ir atleidžia iš jų viešųjų įstaigų (kurių savininkė yra savivaldybė), išskyrus švietimo įstaigas, vadovus; įgyvendina kitas funkcijas, susijusias su visų viešųjų įstaigų (kurių savininkė yra savivaldybė) vadovų darbo santykiais, Darbo kodekso ir kitų teisės aktų nustatyta tvarka; Lietuvos Respublikos vietos savivaldos įstatymo nustatytais atvejais, kai meras negali eiti pareigų, šias funkcijas įgyvendina mero pavaduotojas ar mero pareigas laikinai einantis savivaldybės tarybos narys“;

,,203. Mero pavaduotojas atlieka mero nustatytas funkcijas ir pavedimus. Meras mero pavaduotojo funkcijas nustato mero pavaduotojo kadencijos laikotarpiui ir jas gali keisti. Kai meras negali eiti pareigų, mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Vietos savivaldos įstatymo 20 straipsnio 2 dalies 4–8, 15, 18, 19 ir 22 punktuose nustatytus įgaliojimus. Tokiu atveju Vietos savivaldos įstatymo 20 straipsnio 2 dalies 15, 18, 19 ir 22 punktuose nustatytus mero įgaliojimus atlieka savivaldybės taryba“;

,,206. Mero, mero pavaduotojo, mero pareigas laikinai einančio savivaldybės tarybos nario darbo užmokestį pagal įstatymų nustatytus koeficientus tvirtina savivaldybės taryba. Merui darbo užmokestis nemokamas, kai jam yra taikomas kardomosios priemonės, dėl kurių meras negali vykdyti mero įgaliojimų“;

,,212. Savivaldybės mero atostogų ar ligos metu, taip pat kai jis laikinai negali eiti pareigų dėl kitų priežasčių mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Reglamento 198.4–198.8, 198.15, 198.18, 198.19 ir 198.22 punktuose numatytus įgaliojimus. Tokiu atveju Reglamento 198.15, 198.18, 198.19 ir 198.22 nustatytus įgaliojimus atlieka savivaldybės taryba“.

2. P a s k e l b t i sprendimą Rokiškio rajono savivaldybės interneto svetainėje [www.rokiskis.lt](http://www.rokiskis.lt), skiltyje „Taryba“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Regina Strumskienė

Rokiškio rajono savivaldybės tarybai

**SPRENDIMO PROJEKTO „DĖL ROKIŠKIO RAJONO SAVIVALDYBĖS TARYBOS 2015 M. KOVO 27 D. SPRENDIMO NR. TS-102 „DĖL ROKIŠKIO RAJONO SAVIVALDYBĖS TARYBOS VEIKLOS REGLAMENTO PATVIRTINIMO“ DALINIO PAKEITIMO“ AIŠKINAMASIS RAŠTAS**

2018-09-28

Rokiškis

**Parengto sprendimo projekto tikslai ir uždaviniai.**

Rokiškio rajono savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Pasikeitus Lietuvos Respublikos vietos savivaldos įstatymui būtina keisti Rokiškio rajono savivaldybės tarybos veiklos reglamentą.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas.

**Sprendimo projekto esmė.**

Lietuvos Respublikos Seimas 2018 m. birželio 30d. priėmė Lietuvos Respublikos vietos savivaldos įstatymo Nr. I-533 16, 19 ir 20 straipsnių pakeitimo įstatymą.

Įgyvendindama Lietuvos Respublikos vietos savivaldos įstatymo pakeitimus savivaldybės taryba privalo pakeisti savivaldybės tarybos veiklos reglamentą. Pakeitimai aptarti Aiškinamojo rašto priede (pridedama).

Reglamento pakeitimai apsvarstyti Rokiškio rajono savivaldybės tarybos veiklos reglamento redakcinėje komisijoje. Komisija jiems pritarė.

**Galimos pasekmės, priėmus siūlomą tarybos sprendimo projektą:**

**teigiamos** – Rokiškio rajono savivaldybės tarybos veiklos reglamentas atitiks Vietos savivaldos įstatymo nuostatas, Lietuvos Respublikos valstybės politikų elgesio kodekso reikalavimus;

**neigiamos** – nebus.

K**okia sprendimo nauda Rokiškio rajono gyventojams.**

Rokiškio rajono savivaldybės tarybos veiklos reglamentas nustato Rokiškio rajono savivaldybės tarybos veiklos formas ir tvarką, savivaldybės tarybos kolegijos, komitetų darbo tvarką, savivaldybės tarybos laikinųjų ir nuolatinių komisijų sudarymo tvarką. Savivaldybės tarybos veiklos reglamentas turi atitikti Lietuvos Respublikos vietos savivaldos įstatymo nuostatas. Tarybos nariai, dirbdami pagal įstatymus atitinkantį veiklos reglamentą, nepažeisdami įstatymų, tinkamai atstovaus Rokiškio rajono gyventojų interesus.

**Finansavimo šaltiniai ir lėšų poreikis.**

Papildomo finansavimo šaltinių nereikia.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su LR korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Juridinio ir personalo skyriaus vedėja Regina Strumskienė

2018-09-28 sprendimo projekto „Dėl Rokiškio rajono savivaldybės tarybos 2015 m. kovo 27 d. sprendimo Nr. TS-102 „Dėl Rokiškio rajono savivaldybės tarybos veiklos reglamento patvirtinimo“ dalinio pakeitimo“ aiškinamojo rašto priedas

**ROKIŠKIO RAJONO SAVIVALDYBĖS VEIKLOS REGLAMENTO PAKEITIMAI**

**1. REGLAMENTO KEITIMO DIENAI GALIOJANTIS 12.2 PAPUNKTIS**

12.2. Mero atleidimas iš pareigų prieš terminą, mero darbo užmokesčio nustatymas.

**Nauja redakcija**

12.2. Mero atleidimas iš pareigų prieš terminą, mero darbo užmokesčio nustatymas, mero pareigas laikinai einančio pavaduotojo ar savivaldybės tarybos nario darbo užmokesčio nustatymas;

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeistas Vietos savivaldos įstatymo 16 straipsnio 2 dalies 2 punktas perkeltas į Reglamento 12.2 p.*

**2. REGLAMENTO KEITIMO DIENAI GALIOJANTIS 198.16 PAPUNKTIS:**

198.16. priima į pareigas ir atleidžia iš jų biudžetinių įstaigų, išskyrus švietimo įstaigas ir seniūnijas – biudžetines įstaigas, vadovus; kitas funkcijas, susijusias su biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka įgyvendina pats arba Vietos savivaldos įstatymo nustatytais atvejais mero pareigas laikinai einantis savivaldybės tarybos narys; įgyvendina funkcijas, susijusias su švietimo įstaigų vadovų darbo santykiais, Darbo kodekso ir kitų teisės aktų nustatyta tvarka, išskyrus šių vadovų skyrimą į pareigas ir atleidimą iš jų;

*Nauja redakcija:*

198.16. priima į pareigas ir atleidžia iš jų biudžetinių įstaigų, išskyrus švietimo įstaigas ir seniūnijas – biudžetines įstaigas, vadovus; įgyvendina kitas funkcijas, susijusias su visų biudžetinių įstaigų vadovų darbo santykiais, Darbo kodekso ir kitų teisės aktų nustatyta tvarka; Lietuvos Respublikos vietos savivaldos įstatymo nustatytais atvejais, kai meras negali eiti pareigų, šias funkcijas įgyvendina mero pavaduotojas ar mero pareigas laikinai einantis savivaldybės tarybos narys.

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeistas Vietos savivaldos įstatymo 20 straipsnio 2 dalies 16 punktas perkeltas į Reglamento 198.16 p.*

**3. REGLAMENTO KIETIMO DIENAI GALIOJANTIS 198.17 PAPUNKTIS:**

198.17. priima į pareigas ir atleidžia iš jų savivaldybės viešųjų įstaigų (kurių savininkė yra savivaldybė), išskyrus švietimo įstaigas, vadovus; kitas funkcijas, susijusias su visų viešųjų įstaigų (kurių savininkė yra savivaldybė) vadovų darbo santykiais, Darbo kodekso ir kitų teisės aktų nustatyta tvarka įgyvendina pats arba Vietos savivaldos įstatymo nustatytais atvejais mero pareigas laikinai einantis savivaldybės tarybos narys;

Nauja redakcija:

198.17. priima į pareigas ir atleidžia iš jų viešųjų įstaigų (kurių savininkė yra savivaldybė), išskyrus švietimo įstaigas, vadovus; įgyvendina kitas funkcijas, susijusias su visų viešųjų įstaigų (kurių savininkė yra savivaldybė) vadovų darbo santykiais, Darbo kodekso ir kitų teisės aktų nustatyta tvarka; Lietuvos Respublikos vietos savivaldos įstatymo nustatytais atvejais, kai meras negali eiti pareigų, šias funkcijas įgyvendina mero pavaduotojas ar mero pareigas laikinai einantis savivaldybės tarybos narys;

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeistas Vietos savivaldos įstatymo 20 straipsnio 2 dalies 16 punktas perkeltas į Reglamento 198.17 p.*

4. **REGLAMENTO KEITIMO DIENAI GALIOJANTIS 203 PUNKTAS:**

203. Mero pavaduotojas atlieka savivaldybės tarybos nustatytas funkcijas ir mero pavedimus. Meras mero pavaduotojo funkcijas nustato mero pavaduotojo kadencijos laikotarpiui ir jas gali keisti. Kai meras negali eiti pareigų, mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Vietos savivaldos įstatymo 20 straipsnio 2 dalies 4-8 ir 15-22 punktuose nustatytus įgaliojimus. Tokiu atveju Vietos savivaldos įstatymo 20 straipsnio 2 dalies 15-22 punktuose nustatytus mero įgaliojimus atlieka savivaldybės taryba, išskyrus funkcijas, kurias Vietos savivaldos įstatymo nustatytais atvejais atlieka mero pareigas laikinai einantis savivaldybės tarybos narys.

Nauja redakcija

203. Mero pavaduotojas atlieka mero nustatytas funkcijas ir pavedimus. Meras mero pavaduotojo funkcijas nustato mero pavaduotojo kadencijos laikotarpiui ir jas gali keisti. Kai meras negali eiti pareigų, mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Vietos savivaldos įstatymo 20 straipsnio 2 dalies 4-8 ,15, 18, 19 ir 22 punktuose nustatytus įgaliojimus. Tokiu atveju Vietos savivaldos įstatymo 20 straipsnio 2 dalies 15, 18, 19 ir 22 punktuose nustatytus mero įgaliojimus atlieka savivaldybės taryba.

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeista Vietos savivaldos įstatymo 20 straipsnio 8 dalis perkelta į Reglamento 203 p.*

**5.** **REGLAMENTO KETIMO DIENAI GALIOJANTIS 206 PUNKTAS**

206. Mero ir mero pavaduotojo darbo užmokestį pagal įstatymų nustatytus koeficientus tvirtina savivaldybės taryba.

Nauja redakcija

206. Mero, mero pavaduotojo, mero pareigas laikinai einančio savivaldybės tarybos nario darbo užmokestį pagal įstatymų nustatytus koeficientus tvirtina savivaldybės taryba. Merui darbo užmokestis nemokamas, kai jam yra taikomas kardomosios priemonės, dėl kurių meras negali vykdyti mero įgaliojimų.

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeista Vietos savivaldos įstatymo 19 straipsnio 11 dalis perkelta į Reglamento 206 p.*

**6. REGLAMENTO KEITIMO DIENAI GALIOJANTIS 212** **PUNKTAS**

212. Savivaldybės mero atostogų ar ligos metu, taip pat kai jis laikinai negali eiti pareigų dėl kitų priežasčių mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Reglamento 198.4–198.8 ir 198.15–198.22 punktuose numatytus įgaliojimus. Tokiu atveju 198.15–198.22 nustatytus įgaliojimus atlieka savivaldybės taryba.

Nauja redakcija:

212. Savivaldybės mero atostogų ar ligos metu, taip pat kai jis laikinai negali eiti pareigų dėl kitų priežasčių mero pavaduotojas ar laikinai mero pareigas einantis savivaldybės tarybos narys atlieka visas mero pareigas, išskyrus Reglamento 198.4–198.8, 198.15, 198.18, 198.19 ir 198.22 punktuose numatytus įgaliojimus. Tokiu atveju Reglamento 198.15, 198.18, 198.19 ir 198.22 nustatytus įgaliojimus atlieka savivaldybės taryba.

*Punkto pakeitimo pagrindas – 2018-06-30 LR Vietos savivaldos įstatymo Nr. I-533 16, 19 ir 20 straipsnių pakeitimas. Įstatymu pakeista Vietos savivaldos įstatymo 19 straipsnio 11 dalis perkelta į Reglamento 212 p.*